| **Beslutningsreferat**  **- Møde i Seniorrådet 18.09.25.** |
| --- |

| **Svendborg Seniorråd**  Svinget 14  5700 Svendborg  Tlf. 29 47 96 10  www.svendborg.dk/seniorråd  01.09.25  Svendborg Seniorråd  Formand Karen Strandhave  Mobil: 29 47 96 10  Mail: strandhave@post.tele.dk |
| --- |
| Svendborg Kommune opfordrer alle til at skrive sikkert via Digital post. Derfor bør du aldrig sende fortrolige personhenførbare oplysninger (CPRnr. helbreds- og økonomiske oplysninger) i en almindelig mail. Læs mere: <https://www.svendborg.dk/om-kommunen/digital-post-og-selvbetjening> |

|  |
| --- |

**Afbud:** Finn Olsen, Majbritt Kjærulff, Kirsten Vie (Lisbet Dahl deltog isf.)

Mødet startede med rundvisning på SOSU-skolen ved Tenna Lapertis

**Dagsorden:**

1. **Formalia ift mødestart v/Karen Strandhave**

* **Opfølgning fra sidste referat**

Er der noget der skal følges op på

* **Godkendelse af dagsorden**

Dagsorden er udsendt før mødet. Seniorrådet kan godkende eller supplere den udsendte dagsorden.

* **Valg af ordstyrer til mødet**

**Beslutning:**

* Dagsorden godkendt.

Marianne Horstmann valgt som ordstyrer.

1. **Vigtige datoer v/ Marianne Horstmann**

Gennemgang af kommende arrangementer i relation til Seniorrådet.

|  |  |  |
| --- | --- | --- |
| **Dato** | **Emne** | **Obs/**  **deltagelse** |
| 24.09. kl. 16.00-19.00 | Ældrepolitisk Vælgermøde  Aulaen på VUC | Alle |
| 04.10.25  12.00 – 15.30 | Fejring og Prisoverrækkelse på det frivillige Sociale Område  Midtbyhallen | Alle |
| 07.10.25 | Danske Ældreråd afholder Sundhedskonference i Vejle | Alle |
| 18.11.25 | Valg til seniorrådet | Alle |
| 24.11.25 | Informations og inspirationsmøder for 70, 75 og 80-årige  Arena Svendborg | Alle |
| 27.11.25  Kl. 13.00 | Optælling af stemmer til Seniorrådsvalg | Alle |

**Indstilling:**

Kommende arrangementer og aftaler herfor drøftes.

**Beslutning:**

Drøftet

1. **Gennemgang af dagsorden til Senior- Social- og Sundhedsudvalgets møde v/Karen Strandhave**

Dagsorden til Senior- Social- og Sundhedsudvalgets møde drøftes.

**Indstilling:**

Seniorrådet drøfter dagsorden til Senior- Social- og Sundhedsudvalgets møde og afgiver eventuelle høringssvar.

**Beslutning:**

Drøftet. Der skrives ikke høringssvar

Vedrørende dagsorden til Senior-Social og Sundhedsudvalgets møde den 23.09.2025, **dagsordenspunkt 4: Godkendelse af samarbejde med DigiRehab om digital træning i ældreplejen**

blev det drøftet, at det er vigtigt, at digirehab ikke er en erstatning for anden træning. Lisbet Dahl oplyste, at det er et supplement og ikke en erstatning for anden træning.

Seniorrådet ønsker at følge resultaterne af digirehab-træning.

1. **Informations- og inspirationsmøder for 70, 75 og 80-årige 24.11.25 v/ Karen Strandhave**

Svendborg Kommune afholder i årInformations- og inspirationsmøder for 70, 75 og 80-årige på samme dag 24.11.25. Men med samme program som vanligt.

**Indstilling:**

Seniorrådet fordeler hvem der kan være i standen formiddag og eftermiddag, og drøfter hvad der skal med på standen

**Beslutning:**Solveig Trane og Helle Frederiksen deltager om formiddagen

Karen Strandhave deltager om eftermiddagen. Sidste deltager om eftermiddagen findes på næste møde.

1. **Evaluering af studietur 10.09.25**

Seniorrådet har været på studietur 10.09.25

**Indstilling:**

Seniorrådet evaluerer studietur og drøfter hvad de vil tage med videre i seniorrådets arbejde

**Beslutning:**

Det var en god studietur. Det var spændende at se den integrerede institution. Det gav anledning til refleksioner at høre om udfordringer med kulturen i forbindelse med en sammenlægning af flere institutioner. Det skal vi være opmærksomme på.

Det var tankevækkende at høre, hvordan et andet Seniorråd arbejder og hvor lidt de er en del af beslutningsprocesserne.

Seniorrådet tilkendegiver, at de får mange brugbare oplysninger i forbindelse med alle møder og i den grad oplever sig taget alvorligt.

1. **Stemmeprocent - Ophængning af plakater ifb. seniorrådsvalg v/ Karen Strandhave**

Det arbejdes på at sikre en høj stemmeprocent til seniorrådsvalget. Der er blandt andet lavet plakater der skal ophænges ca. en måned før valget.

**Indstilling:**

Seniorrådet drøfter ophængning af plakater og andre initiativer til at få borgerne til at stemme til seniorrådsvalget

**Beslutning:**

Orientering taget til efterretning

1. **Hjælpere til valgstederne 18.09.25 v/ Karen Strandhave**

Der skal være 2 hjælpere på alle valgstederne. Der gives ved mødet en status på om der er hjælpere nok. Alternativt drøftes hvad der kan gøres for at få hjælpere til alle steder

**Indstilling:**

Seniorrådet tager orientering til efterretning og aftaler eventuelt hvordan der kan sikres dækning af hjælpere på alle valgsteder.

**Beslutning:**

Der mangler få for at sikre dækning. Der er flere, der har tilkendegivet, at de gerne vil hjælpe, men der mangler en endelig tilbagemelding.  
Drøftes igen på næste møde.

1. **Vælgermøde 24.09.25 v/Karen Strandhave**

Der er planlagt fælles vælgermøde med Ældresagen **24.09.25 kl. 16.00-19.00** i Aulaen på VUC.

Karen Strandhave har videresendt de temaer politikerne har fået til drøftelse

**Indstilling:**

Seniorrådet drøfter temaerne og forbereder spørgsmål til vælgermødet

**Beslutning:**Der er 10 partier og 1 liste, som deltager i vælgermødet.

Drøftelse af emner:

**Offentlig transport:**Partiernes holdning til gratis busser for borgere over 65 år

Kan Fynbus gøres billigere for 65+ årige ?

Tilmelding til at køre med bus – skal det være digitalt eller kan det gøres i borgerservice?

**Sundhedsfremme og forebyggelse:**

Kan der gives tilskud til træning for 65 + årige?

Hvilke konkrete initiativer vil du komme med ift sundhedsfremme for 65 +årige?

Kan det blive gratis at træne i Svendborg Kommunes træningscentre?

1. **Impulser januar 2026 v/ Egon Sohnesen**

Redaktionen er i gang med at planlægge indhold til Impulser januar 2026

**Indstilling:**

Seniorrådet drøfter ideer til indhold

**Beslutning:**Der er redaktionsmøde 27.10 emner til Egon Sohnesen senest den 01.10.25  
Emner: valgresultatet ift valg til Seniorrådet, præsentation af den nye Seniorråd, portræt af den nye formand og konstitueringen.

1. **Orientering om tablets i forbindelse med ophør i seniorrådet /Karen Strandhave**

I forbindelse med at denne periode i seniorrådet ophører, skal alle tablets afleveres. De medlemmer der bliver genvalgt, vil få nye tablets.

Hvis du ønsker at beholde din tablet til privat brug, skal den renses af IT-afdelingen, se vedhæftede notat. Det koster kr. 375,- at få tabletten renset.

**Indstilling:**

Seniorrådet tager orientering til efterretning.

**Beslutning:**

Drøftet og taget til efterretning

1. **Møder v/Karen Strandhave**

Drøftelse af kommende møder

**Indstilling**

Seniorrådet prioriterer og fremkommer med emner til dagsorden til kommende møder:

|  |  |  |
| --- | --- | --- |
| **Seniorrådsmøde** | **Emne** | **Sted** |
| Fredag 31.10.25 | Besøg på plejecenter | Trollemosen Plejecenter  Gl. Skårupvej 18, 5700 |
| Mandag 01.12.25 | Julefrokost | Gæstekantinen  Hotel Ærø kl. 12.30 |

**Kommende emner til seniorrådsmøder**

**Indstilling:**

Seniorrådet tager planlægning af kommende møder til efterretning.

**Beslutning:**

Taget til efterretning

1. **Gensidig orientering.**

**Fra formand Karen Strandhave**

* Har været til høstmarked på Stenstrup Plejecenter. Der var mange boder, hestevognskørsel og mange unge med børn.

**Fra Seniorrådets medlemmer**

* Helle Frederiksen og Svend Kærsaa har været til møde i det Gode Madhus.
* Søren Jakobsen har været til møde i fagstrategisk klynge, hvor brugerrepræsentant til det nye Sundhedsråd blve drøftet.
* Den 23.09.25 deltager Søren Jakobsen i Sundhedsbrugerrådets møde
* Egon Sohnesen deltager i plejecenterrådsmøde på Ådalen Plejecenter den 18.09.25
* Johnna Jørgensen fortalte om en spændende konference i København som handlede om sjældne diagnoser

**Fra seniorrådets medlemmer ift. dagsordener fra politiske udvalg**

* Karen Strandhave fra Borger – og arbejdsmarkedsudvalget. Orientering om, at ankestyrelsen har taget sager op ift førtidspension.

**Fra Svendborg Kommune v/ Lisbet Dahl**

* + - Budgetforhandlingerne startede i går den 17.09.25, og forventes afsluttet denne weekend
    - Projekt Tryg Kørsel i Svendborg Kommune har vundet en pris på Demens Topmødet, 2025, som er arrangeret af Demensalliancen. Projekt Tryg Kørsel er en kørselsordning, der giver borgere med en demensdiagnose, som bor i eget hjem, hjælp til transport til fritidsaktiviteter, familiebesøg, indkøb.
    - Brugertilfredshedsundersøgelse i hjemmeplejen. I forbindelse med aftalen om ældrereformen besluttede folketinget i 2024, at der hvert andet år skal gennemføres nationale brugertilfredshedsundersøgelser med henblik på at følge borgernes oplevede tilfredshed med ældreplejen på plejehjems‐ og hjemmehjælpsområdet.I Svendborg Kommune har 667 borgere, der er visiteret til hjemmehjælp deltaget i undersøgelsen.

Hovedresultater:

* + - * 85% af de adspurgte borgere (667) er tilfredse eller meget tilfredse med den hjemmehjælp de modtager.
      * Ud af 98 kommuner placerer Svendborg Kommune sig på en 11 plads i forhold til ældres samlede tilfredshed med hjemmehjælp.

**Indstilling:**

Orientering tages til efterretning.

**Beslutning:**

Orientering tages til efterretning.  
Brugertilfredshedsundersøgelse dagsordensættes på næste møde i Seniorrådet.

1. **Hvad skal videre til pressen/facebook?/alle**

**Indstilling:**

Seniorrådet drøfter om der er temaer fra dagens møde der skal videreformidles.

**Beslutning:**

Der tages ikke noget med fra mødet**.**

1. **Eventuelt/alle**